יש פרחים 
הראית איזה יופי; שרעד ברוח סתיו,; שדה זהב דעך באופל; והדליק נרות חצב.; הראית איזה אודם; שצעק למרחקים,; שדה דמים היה שם קודם; ועכשיו הוא שדה פרגים.; אל תקטוף, נערי,; יש פרחים שבני חלוף; יש פרחים שעד אינסוף; נשארים במנגינה.; אל תקטוף נערי,; יש פרחים שבני חלוף; יש פרחים שעד אינסוף; עם המנגינה.; הראית מה השחיר שם?; שדה קוצים הוא, נערי,; שהיה עזוב בקיץ; ועכשיו הוא שדה חריש.; הראית מה הלובן?; נערי, זה שדה בוכים,; דמעותיו הפכו לאבן; אבניו בכו פרחים.; אל תקטוף, נערי...; 